
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

. Έγκριση πολεοδομικής μελέτης τμήματος της 
πολεοδομικής ενότητας 9 «Ν. Δημητριάδα - Γορί- 
τσα» της Κοινότητας Άλλης Μεριάς (Ν. Μαγνη¬ 
σίας)» . 1 

. Έγκριση τοπικού ρυμοτομικού σχεδίου στην 
εκτός σχεδίου περιοχή του Δήμου Νιγρίτας (Ν. Σερ¬ 
ρών) για τον καθορισμό χώρου ανέγερσης αποθη¬ 
κών Τοπικού Οργανισμού Εγγείων Βελτιώσεων 
(Τ.Ο.Ε.Β.) και καθορισμός των όρων και περιορι¬ 
σμών δόμηση αυτού» . 2 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. (1) 

Έγκριση πολεοδομικής μελέτης τμήματος της πολεοδο¬ 
μικής ενότητας 9 «Ν. Δημητριάδα - Γορίτσα» της Κοι¬ 
νότητας Αλλης Μεριάς (Ν. Μαγνησίας)». 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 6 (παρ. 1,4, 5 και 6) και 7 
(παρ. 1,2 και 4) του ν. 1337/1983 «Επέκταση των πολεο- 
δομικών σχεδίων, οικιστική ανάπτυξη και σχετικές ρυθμί¬ 
σεις» (Α' 33), όπως το άρθρο 6 τροποποιήθηκε με την παρ. 
2 του άρθρου 8 του ν. 1512/1985 «Τροποποίηση και συ¬ 
μπλήρωση πολεοδομικών διατάξεων ρύθμιση συναφών 
θεμάτων και θεμάτων του Ταμείου Νομικών (Α’ 4). 

2. Τις διατάξεις του άρθρου 3 του ν.δ/τος της 
17.7.1923 «Περί σχεδίων πόλεων κλπ», (Α' 228) όπως με¬ 
ταγενέστερα τροποποιήθηκαν και συμπληρώθηκαν. 

3. Τις διατάξεις των άρθρων 6, 7, 8 και 9 του ν. 1577/ 
1985 «Γενικός Οικοδομικός Κανονισμός» (Α' 210) όπως 
τροποποιήθηκαν με το άρθρο 13 (παρ. 1, 2 και 3) του ν. 
1647/1986 «Οργανισμός Κτηματολογίου και Χαρτογρα¬ 
φήσεων Ελλάδας (ΟΚΧΕ) και άλλες σχετικές διατάξεις» 
(Α' 141) και το άρθρο 1 (παρ. 3 και 4) του ν. 1772/1988 
«Τροποποίηση διατάξεων του ν. 1577/1985 «ΓΟΚ» και 
άλλες σχετικές διατάξεις» (Α' 91). 


4. Τις διατάξεις του άρθρου 23 παρ. 1 εδ. ιδ' του ν. 
1558/1985 «Κυβέρνηση και Κυβερνητικά Όργανα» (Α' 
137). 

5. Την 52368/2143/29.7.1985 απόφαση του Υπουρ¬ 
γού Περιβάλλοντος, Χωροταξίας και Δημοσίων Έργων 
«Έγκριση Γενικού Πολεοδομικού Σχεδίου (Γ.Π.Σ) του πο- 
λεοδομικού συγκροτήματος των Δήμων Βόλου, Ν. Ιωνίας 
(Ν. Ιωνίας, Μελισσάτικα, Φυτόκο) και των Κοινοτήτων 
Αγριός, Ανακασιάς (Ανακασιάς, Κήπια), Άνω Βόλου (Άνω 
Βόλος, Ιωλκός), Διμηνίου, Αλλης Μεριάς ( Αλλη Μεριά, 
Γορίτσα) του Αγίου Ονουφρίου (Ν. Μαγνησίας) (Δ' 566), 
όπως τροποποιήθηκε με την 40464/26.5.1987 απόφαση 
του Υπουργού Περιβάλλοντος Χωροταξίας και Δημοσίων 
Έργων «Τροποποίηση του Γενικού Πολεοδομικού Σχε¬ 
δίου (Γ.Π.Σ.) του πολεοδομικού συγκροτήματος των Δή¬ 
μων Βόλου, Ν. Ιωνίας (Ν. Μαγνησίας)» (Δ' 718). 

6. Την Υ 1958/1992 απόφαση του Πρωθυπουργού και 
του Υπουργού Περιβάλλοντος Χωροταξίας και Δημοσίων 
Έργων «Ανάθεση αρμοδιοτήτων στους Υφυπουργούς Πε¬ 
ριβάλλοντος Χωροταξίας και Δημοσίων Έργων Χρήστο 
Κατσιγιάννη και Γεώργιο Βουλγαράκη» (Β' 744). 

7. Την 23/1990 γνωμοδότηση του Κοινοτικού Συμβου¬ 
λίου Αλλης Μεριάς. 

8. Την 8/πρακτ. 4/5.3.1991 γνωμοδότηση του Συμβου¬ 
λίου Χωροταξίας Οικισμού και Περιβάλλοντος Ν. Μαγνη¬ 
σίας. 

9. Τις διατάξεις του άρθρου 29Α του ν. 1558/1985 
όπως αυτό προστέθηκε με το άρθρο 27 του ν. 2081 /1992 
(Α' 54), και το γεγονός ότι από τις διατάξεις αυτού του 
δ/τος δεν προκαλείται δαπάνη σε βάρος του κρατικού 
προϋπολογισμού (υπηρεσιακό σημείωμα 179/1992 της 
Δ/νσης Πολεοδομικού Σχεδιασμού). 

10. Τις 38/1993 και 309/1993 γνωμοδοτήσεις του 
Συμβουλίου της Επικράτειας, με πρόταση του Υφυπουρ¬ 
γού Περιβάλλοντος, Χωροταξίας και Δημοσίων Έργων, 
αποφασίζουμε: 

Άρθρο 1 

Εγκρίνεται το πολεοδομικό σχέδιο τμήματος της πολε¬ 
οδομικής ενότητας 9 «Νέα Δημητριάδα - Γορίτσα» της 
Κοινότητας Αλλης μεριάς (Ν. Μαγνησίας) με τον καθορι¬ 
σμό οικοδομήσιμων χώρων οδών, πεζοδρόμων, χώρου 
αθλητικών εγκαταστάσεων, παιδικής χαράς, πρασίνου 
όπως οι ρυθμίσεις αυτές φαίνονται στα δύο (2) σχετικά 
πρωτότυπα διαγράμματα σε κλίμακα 1:1000, που θεωρή- 

θηκαν από τον Προϊστάμενο της Δ/νσης Τοπογραφικών 
Εφαρμογών με την 72175/1993 πράξη του και που αντί¬ 
τυπά τους σε φωτοσμίκρυνση δημοσιεύονται με το παρόν 
διάταγμα. 

Άρθρο 2 

Εγκρίνεται, όπως διατυπώνεται στα επόμενα άρθρα, ο 
πολεοδομικός κανονισμός της περιοχής της οποίας το πο- 
λεοδομικό σχέδιο εγκρίνεται με το άρθρο 1 του παρόντος. 

Άρθρο 3 

Στους οικοδομήσιμους χώρους της παραπάνω περιοχής 
επιτρέπονται οι χρήσεις γενικής κατοικίας, όπως προσδιο¬ 
ρίζονται από το άρθρο 3 του από 23.2.1987 π.δ/τος (Δ' 
166) εκτός από: 

- γραφεία, τράπεζες, ασφάλειες, κοινωφελείς οργανι¬ 
σμοί 

- πρατήρια βενζίνης 

- ξενοδοχεία και ξενώνες άνω των είκοσι (20) κλινών. 

Άρθρο 4 

Στο πρόσωπο των οικοπέδων, οικοδομημένων ή μή, που 
βρίσκονται στην παραπάνω περιοχή της οποίας εγκρίνεται 
το πολεοδομικό σχέδιο, επιβάλλεται προκήπιο πλάτους 
τριών (3) μέτρων, όπως φαίνεται στα ίδια διαγράμματα. 


Άρθρο 5 

Τα ελάχιστα όρια εμβαδού και προσώπου, καθώς και 
οι λοιποί όροι και περιορισμοί δόμησης των οικοπέδων, 
ορίζονται ως εξής: 

. 1. Ελάχιστο πρόσωπο: δέκα τέσσερα (14) μέτρα 

Ελάχιστο εμβαδόν: τριακόσια (300) τ,. μέτρα υπό τις 
προϋποθέσεις ότι το οικοδομήσιμο τμήμα του οικοπέδου 
εγγράφεται κάτοψη κτιρίου με ελάχιστη επιφάνεια πενή¬ 
ντα (50) τ.μ. και ελάχιστη πελυρα πέντε (5) μέτρα. 

2. Μέγιστο ποσοστό κάλυψης των οικοπέδων: εβδομή¬ 
ντα τοις εκατό (70%) της επιφανείας τους. 

3. Συντελεστής δόμησης: οκτώ δέκατα (0,8). 

4. Μέγιστο επιτρεπόμενο ύψος των ανεγερθησομένων 
κτιρίων: επτά και μισό (7,50) μέτρα. 

Άρθρο 6 

Η ισχύς του παρόντος διατάγματος αρχίζει απο τη δημο¬ 
σίευσή του στην Εφημερίδα της Κυβερνήσεως. 

Στον Υφυπουργό Περιβάλλοντος Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 6 Ιουλίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΟΝ ΕΡΓΟΝ 

ΧΡΗΣΤΟΣ ΚΑΤΣΙΠΑΝΝΗΣ 


ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΤΕΤΑΡΤΟ) 

ΔΙΕΥΘΥΝΣΗ ΠΟΛΕΟΔΟΜΙΑΣ 

ΝΟΜΑΡΧΙΑ ΜΑΓΝΗΣΙΑ! -V 

ΑίΕΥβνΝΧΗ πολεοδομίας ΚΤΗΜΑΤ0ΑΟΠΧΟ ΑΙΑΓΡΑΜΜΑ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. (2) 

Έγκριση τοπικού ρυμοτομικού σχεδίου στην εκτός σχε¬ 
δίου περιοχή του Δήμου Νιγρίτας (Ν. Σερρών) για τον 
καθορισμό χώρου ανέγερσης αποθηκών Τοπικού Ορ¬ 
γανισμού Εγγείων Βελτιώσεων (Τ.Ο.Ε.Β.) και καθορι¬ 
σμός των όρων και περιορισμών δόμηση αυτού». 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 26 του ν. 1337/1983 «Επέ¬ 
κταση των πολεοδομικών σχεδίων, οικιστική ανάπτυξη και 
σχετικές ρυθμίσεις» (Α' 33), όπως αντικαταστάθηκε με 
την παρ. 13 του άρθρου 8 του ν. 1512/1985 «Τροποποί¬ 
ηση και συμπλήρωση πολεοδομικών διατάξεων, ρύθμιση 
συναφών θεμάτων και θεμάτων του Ταμείου Νομικών» (Α' 
4).. 

2. Τις διατάξεις των άρθρων 7,8 και 9 του ν. 1577/1985 
«Γενικός Οικοδομικός Κανονισμός» (Α' 210) όπως τροπο¬ 
ποιήθηκαν με το άρθρο 13 (παρ. 1, 2 και 3) του ν. 1647/ 
1986 «Οργανισμός Κτηματολογίου και Χαρτογραφήσεων 
Ελλάδας (ΟΚΧΕ) και άλλες σχετικές διατάξεις» (Α' 141) 
και το άρθρο 1 (παρ. 3 και 4) του ν. 1772/1988 «Τροπο¬ 
ποίηση διατάξεων του ν. 1577/1985 «ΓΟΚ» και άλλες 
σχετικές διατάξεις» (Α’ 91). 

3. Τις διατάξεις του άρθρου 23 παρ. 1 εδ. ιδ' του ν. 
1558/1985 «Κυβέρνηση και Κυβερνητικά Όργανα» (Α' 
137). 

4. Την Υ 1958/1992 απόφαση του Πρωθυπουργού και 
του Υπουργού Περιβάλλοντος, Χωροταξίας και Δημοσίων 
Έργων «Ανάθεση αρμοδιοτήτων στους Υφυπουργούς Πε¬ 
ριβάλλοντος, Χωροταξίας και Δημοσίων Έργων Χρήστο 
Κατσιγιάννη και Γεώργιο Βουλγαράκη» (Β' 744). 

5. Τις διατάξεις του άρθρου 29Α του ν. 1558/1985 
όπως αυτό προστέθηκε με το άρθρο 27 του ν. 2081 /1992 
(Α' 154), και το γεγονός ότι από τις κανονιστικές διατάξεις 
αυτού του δ/τος δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α. 

6. Την 368/1993 γνωμοδότηση του Συμβουλίου της 
Επικράτειας, με πρόταση του Υφυπουργού Περιβάλλο¬ 
ντος, Χωροταξίας και Δημοσίων Έργων, αποφασίζουμε: 


Αρθρο 1 

Εγκρίνεται τοπικό ρυμοτομικό σχέδιο στην εκτός του 
εγκεκριμένου ρυμοτομικού σχεδίου περιοχή του Δήμου 
Νιγρίτας (Ν. Σερρών) για τον καθορισμό χώρου ανέγερσης 
αποθηκών Τοπικού Οργανισμού Εγγείων Βελτιώσεων 
(ΤΟΕΒ), όπως φαίνεται περικλειόμενος με πράσινη 
γραμμή και με στοιχεία Α, Β, Γ, Δ, Ε, Ζ, Α στο σχετικό πρω¬ 
τότυπο διάγραμμα σε κλίμακα 1:500 που θεωρήθηκε από 
το Προϊστάμενο της Διεύθυνσης Τοπογραφικών Εφαρμο¬ 
γών με την 74833/1993 πράξη του και που αντίτυπό του 
σε φωτοσμίκρυνση δημοσιεύεται με το παρόν διάταγμα. 

Άρθρο 2 

Οι όροι και περιορισμοί δόμησης του παραπάνω χώρου 
καθορίζονται ως εξής: 

α. Μέγιστο ποσοστό κάλυψης: δέκα τοις εκατό (10%) 
της επιφάνειας του χώρου. 

β. Συντελεστής δόμησης: δύο δέκατα (0,2). 

γ. Μέγιστο επιτρεπόμενο ύψος των ανεγερθησομένων 
κτιρίων: επτά και μισό μέτρα (7,50μ.). 

δ. Ελάχιστη απόσταση των ανεγερθησομένων κτιρίων: 

- από τη ρυμοτομική γραμμή ΕΖ: εννέα μέτρα και σαράντα 
εκατοστά του μέτρου (9,40 μ.). 

- από τη ρυμοτομική γραμμή ΑΒ: σαράντα πέντε μέτρα 
(45,00 μ.) και 

- από τις λοιπές ρυμοτομικές γραμμές: δέκα πέντε μέ¬ 
τρα (15,00 μ.). 

Άρθρο 3 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως 

Στον Υφυπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Μύκονος, 16 Αυγούστου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

